আবদুল আজিজ ইবনে সৌদ
ইবনে সৌদ ১৮৭৬ সালের ১৫ জানুয়ারি মধ্য আরবের নজদ অঞ্চলের রিয়াদে জন্মগ্রহণ করেন। দ্বিতীয় সৌদি রাষ্ট্রের শেষ শাসক আবদুর রহমান বিন ফয়সাল ছিলেন তার বাবা। আল সৌদ তথা তার পরিবার মধ্য আরবে পূর্বের ১৩০ বছর ধরে শক্তিশালী ছিল। তারা ওয়াহাবি মতাদর্শের সমর্থক ছিলেন। সৌদিরা আরব উপদ্বীপের অনেকাংশ জয় করে প্রথম সৌদি রাষ্ট্র গঠন করেছিল। পরে ১৯ শতকের প্রথমদিকে উসমানীয় শাসনাধীন মিশরের হাতে তা ধ্বংস হয়ে যায়। ইবনে সৌদের মা সারাহ আল সুদাইরি ছিলেন সুদাইরি গোত্রের সদস্য
সৌদ ইবনে মুহাম্মদ ইবনে মুকরিন
আধুনিক রিয়াদ শহরের নিকটবর্তী দিরিয়া শহরে আল-সৌদের উদ্ভব ঘটে। ১৬শ শতাব্দীর প্রথমদিকে সৌদ ইবনে মুহাম্মদ এখানে বসতি স্থাপন করেন। পরবর্তীতে এটি ছোট শহরে পরিণত হয় এবং আল-সৌদ এর নেতৃত্ব লাভ করে।